Рефлукс – лечение. При доказан ГЕРБ, по принцип се подхожда медикаментозно, но при липса на ефект, може да се премине към хирургични интервенции. Идеята на лечението е да спре процеса на дразнене и увреждане в следствие на рефлукса. Интензивността и продължителността на терапията се определят индивидуално, в зависимост от честотата и интензивността на симптомите. Медикаментите наложени като средство за първи избор в борбата с рефлукса и рефлуксната болест са ИПП. Други използвани медикаменти са: Н2 блокерите, антиацидните средства и не на последно място алгинатите като средство за постигане на бърз и мигновен ефект без опасност от странични реакции за организма. В допълнение се налага вземането на определени мерки от самия пациент в посока промяна в начина му на живот и избягване на вредните му навици.